การสูบบุหรี่มีผลเสียต่อตามั้ยครับ
สวัสดีค่ะ บุหรี่เป็นสารเสพติดที่มีโทษต่อร่างกายได้มาก โดยผลหลักๆจะอยู่ที่ปอดโดยอาจทำให้เกิดมะเร็งปอด ถุงลมโป่งพอง หรือหลอดลมอักเสบเรื้อรังผลต่อระบบอื่นๆที่เกิดได้เช่น โรคหัวใจและหลอดเลือด ซึ่งอาจก่อให้เกิดโรคหัวใจ ภาวะหัวใจขาดเลือด ความดันสูง หรือภาวะหัวใจหยุดเต้นที่ทำให้เสียชีวิตอย่างเฉียบพลันได้ หลอดเลือดสมองตีบหรือแตก โรคกระเพาะอาหาร มะเร็งเต้านม มะเร็งเม็ดเลือดขาว มะเร็งกระเพาะปัสสาวะผลต่อสายตา อาจทำให้มีต้อกระจกจากเลนส์ตาที่ขุ่นมัวมากขึ้น หรืออาจมีภาวะหลอดเลือดเลี้ยงจอเรตินาหรือจอประสาทตาตีบตันได้ ซึ่งจะส่งผลให้เซลล์ประสาทของจอประสาทตาขาดเลือดและตายไป ทำให้ตาบอดถาวรได้จะเห็นว่าบุหรี่มีโทษหลายอย่าง การงดบุหรี่น่าจะเป็นสิ่งที่ดีที่สุด หากมีความคิดจะเลิกบุหรี่แต่ยังทำไม่ได้ แนะนำพบแพทย์ที่คลินิกเลิกบุหรี่ที่รพ.ใกล้บ้าน อาจจะมีการให้สารนิโคตินทดแทนในช่วงแรกร่วมกับแนะนำการปรับพฤติกรรม ที่สำคัญต้องมีจิตใจที่แน่วแน่ที่จะเลิกบุหรี่ค่ะ